b'\n_START_ARTICLE_\nHelena Novak\n_START_SECTION_\n\xc5\xbdivljenje in delo\n_START_PARAGRAPH_\nNovakova je leta 1958 diplomirala na ljubljanski Filozofski fakulteti iz umetnostne zgodovine, 1960 iz psihologije, 1975 iz pedagogike in prav tam 1986 doktorirala. Zaposlena je bila v razli\xc4\x8dnih slu\xc5\xbebah povezanih s pedago\xc5\xa1kim delom. V raziskavah se je zlasti posvetila obremenjenosti otrok s \xc5\xa1olskim delom, celodnevnemu organiziranemu vzgojnoizobra\xc5\xbeevalnemu procesu in spodbujanju u\xc4\x8dencev k samostojnemu delu.'